महिला मोर्चा की महामंत्री बॉबी पांडेय ने कहा कि लोकसभा चुनाव में कांग्रेस प्रत्याशी अनुपमा सिंह के पक्ष में जिन्होंने खुलेआम काम किया, उन्हें जिला कमेटी में पदाधिकारी बनाया गया है. इससे जिलेभर के कार्यकर्ताओं का मनोबल काफी नीचे गिरेगा. प्रदेश नेतृत्व से मांग की गयी कि वे इस मामले में हस्तक्षेप करें और जिलाध्यक्ष को हटायें. बाघमारा के पूर्व मंडल अध्यक्ष बच्चू राय ने कहा कि तीनों विधानसभा में जिलाध्यक्ष के खिलाफ मोर्चा खोला है और अब धनबाद महानगर के स्तर में आक्रोश प्रकट होगा. पूर्व जिला महामंत्री नितिन भट्ट व संजय झा ने प्रदेश अध्यक्ष से मांग की है कि स्थिति को गंभीरतापूर्वक समझते हुए अपने स्तर से स्वयं संज्ञान लें.